ming030890/wiki-yue-high-quality huggingface dataset:
雪舟

雪舟（日文：雪舟(Sesshū)，1420年—1506年），係日本室町時代水墨畫畫家、僧人，作品主要係山水畫。

生平
「雪舟」係法號，諱「等楊」，所以佢又名「雪舟等楊」，1420年響備中國赤濱（即依家岡山縣總社市）出世，本姓小田，家族據說係武家嚟。細個響寶福寺出家，學習文藝，10歲前往京都嘅相國寺，跟春林周藤學修禪，跟天章周文學畫畫。1454年去到周防國。1465年獲楚石梵琦（そせきぼんき）賜「雪舟」兩隻字，據講嗰時佢就攞「雪舟」嚟做法號。佢嘅號唔知幾時（推斷響1467年）由「拙宗」改為「等楊」，由於佢同雪舟係同一時期出現、畫風相似加上個名日文發音類似，所以被後人認定係同一個人。1467年跟住遣明使船隊去到明朝，行遍中國各地，用咗兩年時間接觸同埋研究水墨畫，甚至住響天童寺嗰陣獲得稱號「四明天童山第一座」，《四季山水畫》就係響佢到中國期間完成。中國嘅自然景色對雪舟產生好大影響，明白到「風景就係最好嘅老師」，所以佢嘅畫風亦變咗，早期主要係畫關於宗教人物，去咗中國之後就廣泛學習唐、宋、元嘅繪畫。1469年返日本，分別響周防國、豐後國、石見國進行創作活動。1502年嘅《天橋立圖》成為佢藝術生涯嘅巔峰。
多數文獻顯示雪舟係響1506年8月過身，但亦有其他資料話佢係1502年過身。死去嘅日期亦眾說紛紜，《古畫備考》話佢係8月8號死，《雪舟傳》話佢係9月16號死，亦有其他資料話佢係8月26號死。
雪花

雪花（粵拼：syut3 faa1）係響雪裏面嘅冰晶，有住六邊形對稱嘅基本特性。雪花係響雲裏面由細細粒嘅冰晶黐埋一齊形成，隨住雪落到地面。大嘅雪花直徑可以去到5到7厘米。
雪羊

雪羊（粵拼：syut3 joeng4，Oreamnos americanus），又嗌落基山山羊，係分布喺北美西部山區特有嘅有蹄哺乳動物。

食嘢
雪羊係草食動物，大部分時間都係食草。佢哋嘅嘢食包括草、草本植物、莎草、蕨類植物、苔蘚、地衣，同埋嚟自高海拔棲息地嘅低矮灌木同針葉樹嘅樹枝同樹葉。
喺圈養環境入面，山羊重會食一啲穀物、苜蓿、水果同菜。

有幾耐命
喺野外，雪羊通常有十二到十五年命，但係喺動物園度，佢哋可以有十六到廿年命。
雪耳

雪耳，又叫銀耳，係白色嘅木耳，可以用嚟配搭雪梨或者木瓜整糖水，口感爽滑，有豐富膠原蛋白，所以有「平民燕窩」嘅美譽。
雪花石膏

雪花石膏（alabaster）係一種軟、呈灰白色、成日俾人攞嚟雕刻嘅礦物。
雪花高離奇命案

《雪花高離奇命案》（Fargo）係一部1996年英美合拍嘅黑色幽默犯罪電影，由高安兄弟執導、監製、編劇、剪接。主演係法蘭絲麥杜雯、William H. Macy、史提夫布斯美、Peter Stormare、Harve Presnell。
閏四月初三

閏四月初三係黃曆閏年時閏四月第三日。因為閏四月唔係年年有，平時紀念都會響四月初三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月初九

閏四月初九係黃曆閏年時閏四月第九日。因為閏四月唔係年年有，平時紀念都會響四月初九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月初五

閏四月初五係黃曆閏年時閏四月第五日。因為閏四月唔係年年有，平時紀念都會響四月初五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月初二

閏四月初二係黃曆閏年時閏四月第二日。因為閏四月唔係年年有，平時紀念都會響四月初二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月初六

閏四月初六係黃曆閏年時閏四月第六日。因為閏四月唔係年年有，平時紀念都會響四月初六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月二十

閏四月二十係黃曆閏年時閏四月第二十日。因為閏四月唔係年年有，平時紀念都會響四月二十。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月初七

閏四月初七係黃曆閏年時閏四月第七日。因為閏四月唔係年年有，平時紀念都會響四月初七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月三十

閏四月三十係黃曆閏年時閏四月第三十日。因為閏四月唔係年年有，平時紀念都會響四月三十。呢日淨係大月嗰陣先有。如果閏四月係大月，就係閏四月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月初一

閏四月初一係黃曆閏年時閏四月第一日。因為閏四月唔係年年有，平時紀念都會響四月初一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏四月初八

閏四月初八係黃曆閏年時閏四月第八日。因為閏四月唔係年年有，平時紀念都會響四月初八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
辛偉誠

辛偉誠嘅父母係印度裔東非人，1960年代英屬東非解殖移民潮期間移民英國。辛偉誠1980年喺修咸頓出世。佢有一個細佬同一個細妹。
佢老婆係印度商人 Akshata Murty，佢哋喺2009年結婚。

政治生涯
辛偉誠喺2010年加入保守黨，2015年晉身英國國會下議院，2017、19年成功連任。
2020年2月13號，以39歲年紀任鮑里斯·約翰遜內閣財政大臣（英文：Chancellor of the Exchequer）。英國疫情期間，佢大刀闊斧用公帑補貼民生，受到唔少好評。
2022年英國政府危機，同衞生大臣賈偉德喺2022年7月5號率先辭職。

參選黨魁
2022年7月至9月，辛偉誠參選黨魁。
2022年7月13號第一輪投票，以88票多數票入閘下一輪投票
2022年7月14號第二輪投票，以101票多數票入閘下一輪投票
2022年7月18號第三輪投票，以115票多數票入閘下一輪投票
2022年7月19號第四輪投票，以118票多數票入閘下一輪投票
2022年7月20號第五輪投票，以137票多數票入閘最後一輪投票
最後一輪投票輸畀對手卓慧思
同年10月，首相卓慧思因為引發另一次政府危機而辭職，辛偉誠再參選黨魁，喺冇對手下毋需得到選票就自動當選，接替首相一職。
2024年7月5號，辛偉誠辭任首相一職。工黨領袖施紀賢繼位。
辛亥革命博物館

辛亥革命博物館，全名武漢辛亥革命博物館，係武漢一間專題博物館，為咗紀念武昌起義一百周年而建造。博物館位於武漢市武昌區，面積22,142平方米。
辛亥革命博物館由2009年8月開始興建，喺2011年9月完工，2011年10月15號開始免費對外開放。
辛亥革命紀念館

辛亥革命紀念館 (廣州)：喺廣東廣州黃埔區。
辛亥革命紀念館 (福州)：喺福建福州鼓樓區。
辛亥革命紀念館 (杭州)：喺浙江杭州西湖區。
辛亥革命武昌起義紀念館：喺湖北武漢武昌市。
辛卯

辛卯係六十干支入面嘅第28個。

辛卯年
辛卯年係黃曆第28年，係兔年嘅排序之一。
辛亥

辛亥係六十干支入面嘅第48個。

辛亥年
辛亥年係黃曆第48年，係豬年嘅排序之一。
辛偉誠內閣

辛偉誠內閣，喺2022年10月25號上任，接替卓慧思內閣。
辛偉誠內閣(2022年12月)
當年10月20號，面臨黨內巨大壓力，卓慧思宣布辭職，辛偉誠係無人競爭下當選保守黨黨魁，繼承2019年選舉結果組閣，係保守黨執政嘅多數內閣。
辛偉誠係兩次內閣改組後，延至2024年5月宣佈7月舉行大選。保守黨慘敗後，工黨施紀賢爵士得以組閣。
辛克萊路易士

辛克萊路易士（Sinclair Lewis，1885年2月7號—1951年1月10號）係美國小說作家，1930年攞到諾貝爾文學獎，係頭一位美國人攞到。
颱風摩羯

颱風摩羯係太平洋颱風季嘅熱帶氣旋名。「摩羯」呢個名由日本提供，指摩羯座。
颱風摩羯可以係：
颱風摩羯 (2000年)
颱風摩羯 (2006年)
熱帶風暴摩羯 (2013年)
熱帶風暴摩羯 (2018年)
超強颱風摩羯 (2024年)
颱風杜鵑

颱風杜鵑係太平洋颱風季嘅熱帶氣旋名。「杜鵑」呢個名由中華人民共和國提供，即係杜鵑花。
颱風杜鵑可以係：
颱風杜鵑 (2003年)
強烈熱帶風暴杜鵑 (2009年)
颱風杜鵑 (2015年)
熱帶風暴杜鵑 (2021年)
颱風彩虹

颱風彩虹係太平洋颱風季嘅熱帶氣旋名。「彩虹」呢個名由北韓提供，指彩虹。
颱風彩虹可以係：
熱帶風暴彩虹 (2009年)
強颱風彩虹 (2015年)
颱風彩雲

颱風彩雲係太平洋颱風季嘅熱帶氣旋名。「彩雲」呢個名由香港提供，指香港嘅公共屋邨彩雲邨。
颱風彩雲可以係：
颱風彩雲 (2003年)
颱風彩雲 (2009年)
強烈熱帶風暴彩雲 (2015年)
熱帶風暴彩雲 (2021年)
颱風杰拉華

颱風杰拉華係太平洋颱風季嘅熱帶氣旋名。「杰拉華」呢個名由馬來西亞提供，係指一種淡水鯉魚。
颱風杰拉華可以係：
颱風杰拉華 (2000年)
熱帶風暴杰拉華 (2006年)
颱風杰拉華 (2012年)
颱風杰拉華 (2018年)
颱風暹芭

颱風暹芭係太平洋颱風季嘅熱帶氣旋名。「暹芭」呢個名由泰國提供，指植物大紅花。
颱風暹芭可以係：
颱風暹芭 (2004年)
颱風暹芭 (2010年)
颱風暹芭 (2016年)
颱風暹芭 (2022年)
颱風悟空

颱風悟空係太平洋颱風季嘅熱帶氣旋名。「悟空」呢個名由中華人民共和國提供，指神話人物孫悟空。
颱風悟空可以係：
颱風悟空 (2000年)
強烈熱帶風暴悟空 (2006年)
熱帶風暴悟空 (2012年)
強烈熱帶風暴悟空 (2018年)
颱風杜蘇芮

颱風杜蘇芮係太平洋颱風季嘅熱帶氣旋名。「杜蘇芮」呢個名由南韓提供，即係動物蝴蝶。
颱風杜蘇芮可以係：
熱帶風暴杜蘇芮 (2012年)
颱風杜蘇芮 (2017年)
颱風杜蘇芮 (2023年)
颱風查帕卡

颱風查帕卡係太平洋颱風季嘅熱帶氣旋名。「查帕卡」呢個名由馬來西亞提供，指黃蘭花。
颱風查帕卡可以係：
颱風查帕卡 (2021年)‎
青松觀路

青松觀路（英文：Tsing Chung Koon Road）係香港車路，響屯門新市鎮，1980年代跟住屯門河兩岸發展做新市鎮後，變做河畔西岸主幹道震寰路嘅輔助路，連接青山醫院、青松觀到大興邨。
青梅竹馬絕對唔會輸嘅戀愛喜劇

《青梅竹馬絕對唔會輸嘅戀愛喜劇》（日文：幼なじみが絶対に負けないラブコメ，簡稱「おさまけ」）是二丸修一寫嘅日本輕小說系列，由時雨羽衣負責畫插圖。2019年6月開始出版，由KADOKAWA旗下嘅電擊文庫發行。呢套作品喺《呢本輕小說認真犀利！2020》文庫部門入面排名第5，新作品入面排名第2。直到2021年4月為止，呢套系列嘅累積銷量超過100萬本。改編漫畫喺2019年11月27號開始賣嘅《月刊Comic Alive》2020年1月號開始連載，由井冬良負責畫。由動畫工房製作嘅改編電視動畫喺2021年4月14號首播。
青森機場

青森機場（粵音：cing1 sam1 gei1 coeng4）係喺日本東北地方嘅一個機場，喺1964年嗰陣起好兼且開放畀人用嚟搭飛機。
青果榕

青果榕（粵拼：cing1 gwo2 jung4；學名：Ficus variegata）係桑科榕屬嘅常綠喬木，分佈廣泛，東亞、東南亞、太平洋諸洲，以及澳洲都有，喺中國華南、香港、越南、澳洲、緬甸、印度、所羅門羣島、馬來西亞等地常見。
舊時話有五隻，依家睇成都係同種異名。佢亦係優良嘅紫膠蟲夏代寄主樹。

名
青果榕
佢因樹幹會生啲菓，青青綠綠噉而得名。
雜色榕
佢嘅拉丁學名意謂雜色而嗌成噉。
青森市

青森係日本青森縣縣治，亦係個中核市，人口29萬。
雕子塘

雕子塘（粵拼：diu1 zi2 tong4）係中國廣東韶關一行政村，喺乳源東坪鎮東邊，北靠長徑頂；西靠石排嶺；東靠乳城鎮；南靠風光嶺。佢既係乳源嘅美麗鄉村之一，又係乳源比較有瑤族文化特色嘅示範村之一。

名
個村名都比較特別。其中「雕子」一詞出自瑤族當地居民話嘅雀仔。話明個村環境同物澤比較靚，好多雀仔都嚟個村聚集而改成噉嘅名。
雙人單車

雙人單車係可以畀兩個人一齊踩嘅單車，由於有兩個人嘅力，比起一般單車快，不過只係車頭嘅人可以控制轉向，車尾嘅淨係可以畀力。
亦有變種可以畀三個甚至更多人踩，可以統稱多人單車。
雕琢

一個人喺度雕琢一嚿木。
雕琢（粵拼：diu1 doek3；英文：carving）係雕塑上嘅一種技巧，指將嚿材料嘅某啲部份削走，令成嚿材料變成想要嘅形狀。
雕鴞屬

雕鴞屬（Bubo）係鴞形目鴟鴞科嘅一個屬，有10個現存嘅物種。
雙井站

雙井站 (北京)：北京地鐵7號綫同10號綫嘅轉車站。
雙井站 (懷化)：湘黔鐵路嘅車站。
雕版印刷

雕版印刷（woodblock printing）係古代一種印刷技術，喺唐朝嗰陣經已盛行。做法係雕好一塊塊有文字喺上面嘅木板，工作人員跟住就可以喺塊板嘅刻痕加墨水，再一嘢用塊版將啲字印上去一個表面嗰度。
雖然是精神病但沒關係

《雖然是精神病但沒關係》（韓文：사이코지만 괜찮아）係韓國tvN喺2020年6月20號開始播嘅連續劇。
雙仙灣泳灘

雙仙灣泳灘，香港泳灘之一，喺荃灣汀九以西，青山公路十二咪，英文叫Gemini Beaches。行政上歸荃灣區。設施有泳灘、燒烤場。歸康樂及文化事務署管。
法例同官方網頁英文個Gemini Beaches為眾數，不過有時都搞錯做Gemini Beach單數。
高嶺朋樹

高嶺朋樹（1997年12月29號—）係日本足球員，打中場位置，效力北海道札幌岡薩多。
高州

高州，喺中國廣東，舊日一州，家下係茂名市下嘅縣級市，叫高州市。佢大清時係個府，叫高州府，係高雷陽道治所。民國時取消高州，但重有高州城。共和國時開咗個高州縣，後尾轉民高州市。

史
禹跡圖中嘅高州
南朝時，梁國置高州，治所在高涼縣，即今日廣東省陽江市西。轄境相當今日，廣東省鑒江同漠陽江流域。當時馮氏世代為高州刺史，如馮寶、馮僕、馮盎，馮寶有妻冼夫人。
隋初改高涼郡。
唐武德六年，即六二三年，復置高州，貞觀時移治良德縣，即今日廣東省高州市東北，大曆中又移電白，今高州市東北，轄境縮小，相當今茂名、高州、電白等縣地。
大元時升為高州路。
明清改為為高州府。
大清時高州府歸高雷陽道，係高雷陽道治所。領州一，縣五，即係化州，以及茂名縣、電白縣、信宜縣、吳川縣同埋石城縣。有通判一，治梅菉。
高師康

高師康（1907年11月9號—1995年3月26號）係大日本帝國足球員，司職後衞，曾經喺1927年爲日本足球代表隊出場2次，重參加過1927年遠東運動會。
高平

高平省：越南嘅省份。
高平郡：古中國曾經用過嘅郡名。
高平市 (中國)：中國山西晉城屬下嘅縣級市。
高平市 (越南)：越南高平省屬下嘅地級市。
高帽

高帽（Top hat、high hat、cylinder hat、topper），係種窄邊、平頂、圓柱形畀男人戴嘅帽，同踢死兔一齊用。 今下一般係啲隆重同高貴嘅場合先會用。
高希馬兵房

高希馬兵房（英文：Kohima Camp）又叫高希馬軍營，係香港舊時一個兵房，喺新界西貢區大埔仔，喺1986年拆，原址發展做香港科技大學。大學動工之前，香港童軍總會用呢度做露營活動慶祝75週年鑽禧紀念。
據說原址喺近香港科技大學Student Lounge嘅地方。傳說未被發展成為香港科技大學時，有一名好出名嘅殺人狂魔，最終被殺並經人形師將佢嘅亡魂封喺人形公仔入面。同時因為當時打仗，有好多士兵死亡及後更有傳聞指出Student Lounge不時傳出鬧鬼嘅現象，曾經有人講述去過呢度而又目睹過亡魂嘅人最終都會變得瘋癲，經醫生檢查確診患者患上思覺失調[未記出處或冇根據]。
高嶺石

高嶺石（英文：Kaolinite）係一類石頭，屬鋁矽酸鹽礦物，質地軟身似黏土，所以又叫高嶺土（英文：Kaolin clay），常用喺整陶瓷。
高平市

高平係中國山西晉城一個縣級市，總面積946平方公里，人口48萬。
高嶋美奈子

高嶋美奈子係日本足球員，踢前鋒，曾經喺1994年為日本女子足球代表隊出場1次。
過時·過節

《過時·過節》（英文：Hong Kong Family），前名《陽》，係2022年上畫嘅港產片，由毛舜筠、謝君豪、呂爵安、談善言、袁澧林、盧瀚霆同馮素波主演，曾慶宏執導。佢係第五屆首部劇情電影計劃作品之一，用冬至飯做題材。
過江新娘

《過江新娘》（英文：My Star Bride）係新加坡新傳媒私人有限公司製作，關於越南新娘嘅電視劇，由黃暄婷同埋徐彬領銜主演，並由吳勁威、曾曉晴、黃振隆、許美珍、陳泰銘、朱厚任、林梅嬌、鄭各評同埋陳麗貞聯合演出。

事件
過江新娘喺新加坡口碑唔錯，但男女主角徐彬同黃暄婷就喺紅星大獎2021嘅時候，都未能當選爲10大受歡迎男／女藝人，賽果令人意外。有評論就話，係因為10大嘅成績係有一半來自抽樣調查結果，而調查係喺2020年12月進行，所以賽制對佢哋不利。黃暄婷就回應事件話可以再接再勵，角逐明年紅星大獎嘅專業獎項。
過期罰款

過期罰款係指無喺指定限期內找數（譬如賬單）或者還嘢（譬如向圖書館還書）而需要額外畀嘅罰錢，一般越遲找數罰款就會越多。
過橋米線

過橋米線係中國雲南一種米粉菜式，傳統上會將湯、餸料同米線分開上檯，食嗰陣先將餸料放落碗熱湯，再放米線撈勻就食得。
過氧化物

過氧化物係一類氧化合物，結構特徵有兩個氧（－O－O－）嘅過氧基，有好強嘅氧化性。最常見嘅過氧化物係過氧化氫（雙氧水）。
過樹榕

過樹榕（學名：Ptyas korros），係遊蛇科鼠蛇屬動物，係種主要分佈東南亞同華南地方嘅無毒蛇。
關淑怡

關淑怡（粵拼：gwaan1 suk6 ji4；英文：Shirley Kwan；1966年8月15號—），香港歌手，出碟有五十輯，活躍於二十世紀八九十年代，主要喺香港唱，亦有去過日本同臺灣，曾隠退過，後再復出，2020年宣佈退出歌壇。日文出碟則以シャーリー・カーン為名。喺寶麗金時，同其他六位女歌手，合稱「寶麗金七小花」。

提早退休：2020年
2020年3月，喺Instagram講自己唔再信唱片公司。4月5號凌晨，佢喺Instagram出咗幾篇英文文章宣佈退出樂壇，佢話係經過深思熟慮嘅決定嚟，佢指「見識到娛樂圈醜陋一面」，而唱片公司「連基本的尊重也沒有（連基本嘅尊重都冇）」。
同年4月9號，環球唱片推出限量1000套《歌姬の戰紀 8-SACD Collection Box 2》，套裝收錄咗由《製造迷夢》到《eZONE》等7張廣東，國語唱碟，同特別選輯《More Shirley Kwan》，首次收錄《愛到一百歲》。另外《eZONE》係完整版本，將當年分拆喺細碟同精選集嘅歌首次還原做完整大碟，唱片封面同歌曲次序都沿用當年原意，好珍貴。5月15號，環球唱片推出關淑怡喺日本推出嘅3張3吋CD復刻版。
關海山

關海山（英文：Kwan Hoi Shan，1925年10月23號—2006年9月11號），原名關銘覺，又叫做關寧，人稱「蝦叔」，係香港男演員，粵劇老倌，參與過超過300部電影同埋電視劇演出，1992年憑電影《五億探長雷洛傳》攞到香港電影金像獎「最佳男配角」獎。佢喺廣東廣州出世，祖籍南海縣。
關浩二

關浩二（1972年6月26號—）係日本足球員，司職前鋒，效力過川崎綠茵，東京瓦斯，平塚比馬，及札幌岡薩多。
關漢卿

關漢卿（1241年—1320年）係元代戲曲家，同白樸、馬致遠、鄭光祖並列做「元曲四大家」。佢最出名嘅劇目作品就係《竇娥冤》。
關焯輝

關焯輝，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
關浩揚

關浩揚（英文：Dolby Kwan Ho Yeung，1986年4月18號—）係香港男演員同舞蹈總監，家下係無綫電視基本藝人合約藝員。

背景
關浩揚5歲開始學拉丁舞，以好高分數通過英國皇家舞蹈考試。2005年參加電視節目《殘酷一叮》，成為第一任台主，後加入第19期無綫電視藝員訓練班，畢業後成為旗下合約藝員。
金句

金句係一句有意思嘅說話，值得用筆抄低，偉人開金口成日有金句。
金卡奇

金卡奇（英文：Cam Clarke，1957年11月6號—）係美國歌手同配音員，出名演出包括美國電視動畫《忍者龜》嘅李奧配音。
金史

《金史》係中國嘅廿四史其中一本，講大金嘅史，由大元嘅脫脫著作。
金叡園

金叡園，係大韓民國嘅一個女藝人同埋歌手。
金口望

金口望（1981年9月8號—）係日本足球員，司職中場，效力過水戶蜀葵。
金古聖司

金古聖司（1980年5月27號—）係日本足球員，司職後衞，效力過鹿島鹿角，神戶勝利船，福岡黃蜂，及名古屋八鯨。
金台區

金台區係中國陝西寶雞一個市轄區，總面積309平方公里，人口38萬。
金口聖若望

金口聖若望或者聖若望金口（英文：St. John Chrysostom，347年—407年9月14號），東正教譯金口約翰，係一個聖師。佢喺公元347年喺今日嘅土耳其出世，398年成為主教，404年退任，1568年7月9號列為聖師。
音樂事務處

音樂事務處（Music Office），香港政府部門，負責向大眾推廣優雅音樂，尤其係青少年。一九七七年成立，本歸教育司署，名音樂事務統籌處，短稱音樂統籌處，或音統處。自二〇〇一年一月一號，改歸康樂及文化事務署。
處方年年教授唔少學生仔樂器同合唱，有樂團同合唱團，日後學成唔少亦從事音樂專業。亦向學校同大眾推廣同表演。
音樂元素

音樂元素（粵拼：jam1 ngok6 jyun4 sou3 | 英文：elements of music）係指一段音樂嘅「組成元素」。一段音樂由若干個聲組成，而聲可以喺好多唔同嘅物理特性上有變化，一個聲每一個可以變化嘅特性（一個變數）都算係一個音樂元素。
樂理上嘅研究會對音樂元素以及「音樂元素點樣影響一段音樂嘅美感」作出詳細嘅分析。

常用元素
音域（Range），指最低音到最高音嘅範圍，通常太最低或者太高音都唔好聽，人耳聽到嘅頻率範圍大約由20Hz到20'000Hz。超出咗呢個範圍，人係聽唔到嘅。
旋律（melody），指一柞俾聽嗰個人當係同一件物體嘅音符（通常係指唔同時發出嘅聲音嘅排列組合），可以算係音高同節奏嘅結合。
音高（pitch），指人腦對一個音符嘅聲波嘅基音嘅頻率嘅感受。
音色（timbre），指一個音符聽起嚟似係由乜嘢嘢（例如邊種樂器）發出嘅，由泛音決定。
節奏（rhythm），最廣義上係指一段音樂當中有若干週期嘅規律。
音階（scale）
協和同不協和（consonance and dissonance），指兩個同時或者時間上極相近嘅聲係咪「好聽」。不過呢家嘢有少少主觀。
和音（harmony），指若干個同時出現但音高等特性上有異嘅聲。
和弦（chord），係指一柞和音、包含多個音符嘅音高，聽嗰個人覺得佢哋係同一時間發出嘅。
... 等等。
音宮翼

音宮翼 ，係日本嘅一個女藝人同埋配音員。
音樂傲骨

《音樂傲骨》係中國歌手李健出嘅第五張專輯。喺2009年12月22號由金牌大風發行。

簡介
全碟作詞、作曲都係由李健一手包辦。專輯第一主打係《故鄉山川》。 2010年，王菲喺春晚重新演繹並唱紅由李健填詞作曲嘅《傳奇》，佢喺2010年4月10號出傳奇珍藏版。
音威子府村

音威子府村（日文：音威子府村／おといねっぷむら Otoineppu-mura）係日本北海道上川綜合振興局中川郡嘅一條村。喺2021年6月30號人口有693人，總面積275.63平方公里（106.42平方英里）。
音強

音強（英文：sound intensity或acoustic intensity），亦都妕「聲強」或者「聲強度」，指單位面積上嘅聲音功率，係語音嘅四要素之一。音強反映嘅係聲音嘅客觀物理強弱，同主觀嘅響度相對應。
由物理上講，音強決定於發音體振動嘅振幅。振幅越大，音強越強。由生理上說，音強取決於發音時聲門下壓力嘅大小。發音時發音器官嘅肌肉活動增強（用力大），呼出嘅氣流量大，噉氣流對發音器官嘅壓力大，發音體振幅亦都會大，於是音強就強；相反呢，音強就弱。
討論語音嘅聲學性質嗰陣，音強嘅因素不可或缺，喺探討某些發聲情況（例如探討朝鮮語入面嘅緊輔音同鬆輔音嘅區別）嘅聲學性質時，音強可以起辨別作用。元音音色嘅唔同，實際上就係唔同頻率段上嘅音強大小不同。
但係喺語言學中，音強嘅作用十分有限。聲音嘅響度係音強、音高、音長、音色嘅綜合表現，而音強往往唔起主導作用。

相關書目
語言學名詞審定委員會 (2011)。《語言學名詞》。北京：商務印書館。ISBN 9787100068710。
朱曉農 (2010)。《語音學》。北京：商務印書館。ISBN 9787100066815。
葉蜚聲、徐通鏘著 王洪君、李娟修訂 (2010)。《語言學綱要（修訂版）》。北京：北京大學出版社。ISBN 9787301163108。
趙忠德 (2006)。《音系學》。上海：上海外語教育出版社。ISBN 7810958763。
岑運強等編 (2005)。《語言學基礎理論》。北京：北京師范大學出版社。ISBN 9787303034635。
林燾、王理嘉 (1992)。《語音學教程》。北京：北京大學出版社。ISBN 9787301018446。
音樂人

音樂人（粵拼：jam1 ngok6 jan4，英文：Musician）或者音樂家，係泛指一啲專注喺音樂領域度嘅藝術家。
青碧休憩處

青碧休憩處，香港公園之一，遊樂場之一，喺屯門青碧街盡頭，近嘉道理碼頭，隔灣望青山灣泳灘，英文叫Tsing Bik Sitting-out Area。行政上歸屯門區。設施有寵物共享公園，以及狗糞收集箱。公園全日開放。歸康樂及文化事務署管。
地處偏僻，園內有愉蔭亭。二〇二二年四月廿一號，增設寵物共享公園。
青礬

青礬(英文Copperas)，又叫綠礬，係礬一種。古時係鐵硫類礦物，今日係認為係二價硫酸鐵(Iron (II) sulphate)。青礬係綠色嘅，呢種藥材可以治瘡症。亦都係染料一隻，可以染到黑。
青田交匯處

青田交匯處（英文：Tsing Tin Interchange）係香港嘅道路分層交匯處，響新界屯門，係連接屯門公路同屯門新市鎮西北面良田嘅交通樞紐。
青田交匯處總共交匯兩條路：
屯門公路（9號幹線）
青田路
青田翔

青田翔（1986年11月13號—）係日本足球員，司職前鋒，效力過YSCC橫濱。
青田路

青田路（Tsing Tin Road）係香港新界屯門北部一條主要道路，東接屯門公路近井財街，西接田景路同鳴琴路交界。青田路係屯門公路去良田區（良景邨同田景邨）主要引道，揸車可以嚮震寰路交匯處轉去大興邨同建生邨，亦可以嚮青田路西末段轉去良景邨同田景邨其它地方。
青田遊樂場

青田遊樂場，香港公園之一，遊樂場之一，喺屯門良運街，英文叫Tsing Tin Playground。行政上歸屯門區。設施有硬地球場、手球場、門球場、緩跑徑、健身徑，以及七人足球場兼手球場。
青皮樹

青皮樹（粵拼：cing1 pei4 syu6；學名：Schoepfia chinensis）係鐵青樹科青皮樹屬嘅常綠喬木，喺中國嘅廣東、廣西、江西南邊、貴州南邊、湖南南邊、福建、雲南、四川先至搵到。
青皮竹

青皮竹（粵拼：cing1 pei4 zuk1；學名：Bambusa textilis）係禾本科簕竹屬嘅常綠竹本喬木，喺中國廣東、廣西、雲南南邊、湖南、江西、福建、臺灣地區嘅河邊、平原、丘陵四圍都可以搵到。

樣
植株高8～10m，直徑3～5cm，梗雖然尾部有些少彎，但下部位超直，每節間長4～7dm。細樖時披白蠟粉，重黐埋噉生好多或疏或密帶刺嘅啡毛，之後逐漸轉為冇毛。竿壁較薄，得2～5mm厚，節位超平，冇毛。多數喺竿中下部位第7～11節開始出現好多分枝，其中中間條分枝稍微粗長啲。葉革質，硬而脆，稍有光澤，背面近基部有暗啡色刺毛，先端似拱形，稍微有向外傾斜，唔對稱。

適應環境
植株啱嗮喺疏鬆、濕而肥嘅地面生，尤其喺暖濕氣候生得最快；喺年平均温度18～20℃，年平均降雨量＞1400mm嘅地區最明顯。
鰓

鰓係一種器官，好多水生動物都依靠佢將溶解喺水入面嘅氧氣吸收到血液。呢種呼吸方式叫鰓呼吸。
鰓俾一層好薄嘅、具有通透性嘅膜包住。血喺入面嘅血管或者係腔隙裏面流動，噉樣就可以盡可能同外界嘅水接觸。鰓嘅位置唔定：蠕蟲同埋蟹嘅鰓喺佢哋嘅肢體，貝殼動物嘅鰓就喺佢哋嘅外套腔中，魚嘅鰓喺鰓裂。大部分動物嘅鰓係裸露嘅，但都有啲係有皮膚保護嘅，或者係為某啲特別嘅結構保護（殼，外套，鰓蓋）。為咗增加同水接觸嘅面積，鰓嘅形狀有櫛狀，葉狀，樹狀和叢狀。鰓利用對流原則，即血液（血淋巴）流動嘅方向同水流動嘅方向相對，令啲血可以以最大限度補充氧氣。喺軟體動物中（例如貽貝），鰓重有過濾食物顆粒嘅功能。
好多水生動物同埋一啲喺潮濕空氣生活嘅陸上動物用鰓呼吸。好似蝸牛（肺螺亞綱除外），貝殼同其他軟體動物，多種「蠕蟲」，蟹等，而魚同埋兩棲動物嘅幼蟲（有些成蟲重會）係鰓呼吸嘅代表。
而用氣管呼吸嘅昆蟲，只有部分例外先至用鰓呼吸（部分重會同器官相連）。主要係蜻蜓、蜉蝣同部分雙翅目嘅水生幼蟲。
大部分用鰓呼吸嘅動物會喺水外嘅環境好快窒息而死，因為鰓葉極容易乾。噉亦會喺水中嘅氧氣耗盡而發生。
一啲魚類同蟹可以通過特別措施，例如將水重新補充氧氣而能夠較長時間脫水生活。
鰭足目

鰭足目 (Pinnipedia)，又叫鰭腳目，係哺乳綱之下嘅一個目，或者亞目（詳細睇唔同嘅分類）。
呢個目包含咗 3 科，分別係海獅科、海豹科、海象科。
佢地全部都係海洋哺乳動物，前後肢都進化成鰭，所以就叫鰭足類動物啦。
一般人好容易撈亂海獅科同海豹科嘅動物，但其實係好易分。

唔同嘅分類
喺日本，美國同台灣，鰭足類係一個亞目，喺「食肉目」（Carnivora）之下。
但係，根據香港海洋公園資料顯示，鰭足類係一個目，所以香港人應該用「鰭足目」，而唔用「鰭足亞目」。而根據海洋公園嘅分類，食肉目係唔存在嘅。
鰂魚涌體育館

鰂魚涌體育館，香港室內體育館之一，喺鰂魚涌，鰂魚涌街三十八號，英文叫Quarry Bay Sports Centre。行政上歸東區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
鰕虎科

鰕虎科（粵拼：haa1 fu2 fo1，學名：Gobiidae），係輻鰭魚綱鰕虎目嘅其中一個科，佢係魚類入邊最大嘅科之一。
鰂魚涌海濱花園

鰂魚涌海濱花園，香港公園之一，遊樂場之一，喺鰂魚涌海裕街，英文叫Quarry Bay Promenade。行政上歸東區。花園連起鰂魚涌、太古城、西灣河、筲箕灣幾區，東邊係水警基地同埋愛秩序灣。
田園內設施有狗公園、寵物公園。以及涼亭、座椅及狗糞收集箱。公園全日開放。
鰂魚涌站

鰂魚涌站（粵拼：zak1 jyu4 cung1 zaam6；英文：Quarry Bay Station）係港鐵港島綫同將軍澳綫嘅轉車站，喺香港島東區鰂魚涌同寶馬山之間嘅地底。本站設有四個月台，並以兩個島式月台排列，所有月台都裝咗月台幕門。本站係最接近東區海底隧道嘅鐵路車站，亦曾經係全港鐵系統中最深嘅車站（深42米）。

車站大堂
鰂魚涌站地面有2個唔相連嘅車站大堂，分別位於英皇道近太古坊地底嘅英皇道大堂以及位於模範邨旁嘅模範里大堂。鰂魚涌站啟用嗰時，淨係得一個英皇道大堂畀乘客出入車站，但因應東區海底隧道嘅鐵路延綫興建，鰂魚涌站擴建嗰時另外喺模範里一帶起咗另一個售票大堂畀乘客往返模範邨一帶。模範里大堂喺欣澳站未啟用前，曾經係全香港最細嘅地鐵車站售票大堂。

車站商店及自助服務
現時，鰂魚涌站內提供唔同類型嘅鋪頭畀乘客買嘢或食嘢，例如有7-Eleven便利店、餅店及恒生銀行等零售業及其他服務。由於港鐵收費區唔准飲食，因此大部份食肆都唔喺收費區內。
此外，鰂魚涌站亦有唔少自助服務設施畀乘客用，包括恒生銀行及中銀香港嘅自動櫃員機、自動售賣機、自動照相機等。車站內更設有香港郵政郵箱及「iCentre」免費上網服務設施，方便乘客喺車站內投寄郵件同埋上網。

車站月台
車站有2層島式月台。上層係港島綫月台，下層係將軍澳綫月台。由於觀塘綫延至鰂魚涌站時，喺該站底層加建下層月台，令嗰個月台層為港鐵車站距離地面最深嘅月台，深達42米，亦令鰂魚涌站成為香港鐵路中海拔最低嘅一個車站。下層月台祇有3條通道往返港島綫，並喺3號月台旁設升降機往返上層。
鰂魚涌站1號月台全景圖（2014年2月）

觀塘綫掉頭隧道（已封閉）
鰂魚涌站下層嘅3號及4號月台以西原本有一段掉頭隧道畀觀塘綫列車用，觀塘綫列車喺本站4號月台落客後，就會駛入條隧道，掉頭入3號月台上客。但當「紓緩鰂魚涌轉車站擠塞工程」完工後，觀塘綫喺2001年9月27號起改以北角站為總站，掉頭隧道喺同年11月封閉。

車站出口
鰂魚涌站嘅車站出口設計同上環站設計一樣，由兩個獨立大堂組成，兩者冇通道連接。

利用狀況
橫跨英皇道、通往鰂魚涌站（圖右方的建築物）的行人天橋
收費區公眾電腦
鰂魚涌站啟用初期，車站只有英皇道出口及行人天橋通往鰂魚涌工業區，得返工放工才有人流。由於鰂魚涌站啟用時，香港經濟同時轉型，唔少工業北移中國大陸，一度令鰂魚涌工業大廈紛紛改建，人流曾經不斷下降，加上鰂魚涌站鄰近一帶只有工業大廈，冇乜大型屋宇支持，一天黑車站變得更加冷清。
後來，東區海底隧道落成，觀塘綫延至呢個站為終點站，地鐵為紓緩荃灣綫人流，推出「彈性上下班」計劃，吸引乘客使用鰂魚涌站轉車通道，乘客喺呢啲時段用呢個站轉車往中區更提供特別優惠，令人流大增。由於當時重未有八達通，而係用通用儲值車飛，地鐵公司喺三條轉綫隧道旁邊安裝特別嘅「驗票機」，等繁忙時間用鰂魚涌站嘅乘客可以利用呢個機來扣減車費。加上當時大部份工業大廈經已改建為太古坊商業區，同時亦加設模範里出口，因此用鰂魚涌站嘅乘客不斷增加。喺「紓緩鰂魚涌轉車站擠塞工程」落成前，轉車通道甚至出現飽和現象。
現時每日有好多乘客用呢個站，尤其係轉車乘客，往返九龍東或將軍澳及港島綫往太古至柴灣沿途各站，令呢個站成為一個繁忙嘅轉車站，但有部份乘客會用北角轉車，以避免途徑冗長嘅行人通道。

早期系統及港島綫（1967-1985）
内文：港島綫
原本喺1970年代港島綫定線嘅初稿中，並冇鰂魚涌站。只有一個名為「芬尼站」嘅地下車站設喺現時鰂魚涌街附近。1980年，由於政府修改地下鐵路發展藍圖，喺康山地底加設「康山站」（即現時太古站）。因此芬尼站附近進行填海工程，用嚟發展工業區，故此芬尼站列入後期興建車站。
1983年，由於政府再次修改鰂魚涌發展藍圖為商業區，以配合太古地產喺太古船塢發展太古城大型住宅項目，所以芬尼站同七姊妹站合併，並改叫「鰂魚涌站」，港島綫第一期同時興建。1985年5月31號港島綫通車，車站啟用。

東區海底隧道（1984-1989）
内文：東區海底隧道
1984年初，政府有意發展東區海底隧道，作為行車同埋鐵路兩用隧道，其中鐵路部份以地鐵觀塘綫延伸至香港島。原計劃觀塘綫喺太古站和港島綫交匯，但因為要遷就行車隧道嘅走線，地鐵當局只能大幅度改建鰂魚涌車站成為一個「十」字形轉車站，乘客要行幾數分鐘至轉到車。有關工程喺1986年6月開始搞，而由1989年8月6號起，觀塘綫延至鰂魚涌，鰂魚涌站成為觀塘綫嘅終點站。

紓緩鰂魚涌轉車站擠塞工程（1998-2001）
由於先天技術所限，鰂魚涌站轉綫通道嘅擠塞情況非常嚴重。1998年，地鐵起將軍澳綫時，同時推行「紓緩鰂魚涌轉車站擠塞工程」，決定將觀塘綫由鰂魚涌站延伸到北角站。為統一地鐵系統嘅上下行月台冧巴，由2001年9月27號起，將3號月台（上行月台）及4號月台（下行月台）冧巴掉轉，以符合第時將軍澳綫嘅上下行編排。2001年9月27號，觀塘綫延至北角站，鰂魚涌站成為觀塘綫嘅中途站。同日起，觀塘綫越位隧道停用。

將軍澳綫（2002）
内文：將軍澳綫
2002年8月4號，將軍澳綫局部通車，取代觀塘綫過海地位，原屬觀塘綫嘅北角站及鰂魚涌站改屬新嘅將軍澳綫。

將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。
而喺非繁忙時間、星期日及公眾假期，若果乘客要去康城站，要喺調景嶺站或者將軍澳站轉康城穿梭列車。
鰂魚涌站下層月台（2014年2月）
3號月台（往寶琳或康城）（2019年8月）
鰓弓

鰓弓（Branchial arch）係一系列骨環，用嚟支撐魚類嘅鰓。鰓係動物嘅原始特徵，所以脊椎動物胚胎都會發展出鰓弓。
鰓足綱

鰓足綱（學名：Branchiopoda），係甲殼動物嘅一個分支，主要分做薩甲亞綱同鰓足亞綱。
鰦魚

鰦魚呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
鰦魚（Decapterus），學術上叫圓鰺屬，係種食用魚，生物學分類係屬鱸形目鰺科。
阿比西尼亞帝國

阿比西尼亞帝國（阿姆哈拉語：የኢትዮጵያ ንጉሠ ነገሥት መንግሥተ，Mängəstä Ityop'p'ya），係1270年到1974年期間，非洲東邊嘅一個國家，亦係今日東非國家埃塞俄比亞嘅前身。喺帝國主義瓜分非洲嘅浪潮裡面，阿比西尼亞帝國同利比里亞並列，成為僅有嘅兩個保持住獨立地位嘅國家，直到1936年畀意大利武力佔領。1941年復國後，改名做埃塞俄比亞帝國。
阿江欖仁

阿江欖仁（粵拼：aa3 gong1 laam5 jan4；學名：Terminalia arjuna），又嗌三果木（saam1 gwo2 muk6）、柳葉欖仁（lau2 jip6 laam5 jan4）、亞江欖仁（aa3 gong1 laam5 jan4），係使君子科欖仁屬嘅落葉喬木，原產東南亞，而家喺孟加拉嘅河邊乾地同印度中南部、印度半島地區、巴基斯坦南邊、中南半島、馬來半島、中國兩廣地區同雲南、澳門同香港地區先至搵到。

樣
植株高20～25m，有板根同大嘅樹冠；樹皮灰色，枝多數向下沊。葉單生，頂綠底啡，樣似蛋形。花屬圓錐花序，樣比較細，黃白色，每年3～6月開花。果屬翼果，直徑25～50mm到，有五對翼，熟時轉啡黃；每年9～11月結果。一到冬天之後識落葉。

適應環境
佢鍾意喺有陽光嘅地方生，可以抗大風。

用途
植株嘅梗可以做木材，用嚟整船或起樓等一啲同木工有關嘅建築用途。亦可以用嚟做綠籬植物。喺東南亞同南亞啲佛教寺院入面成日攞嚟做行道樹。佢嘅樹皮亦可以做藥。
阿沙芬堡

阿沙芬堡（德文：Aschaffenburg）係德國一個城市，喺拜仁，人口約莫6.9萬。
阿河

阿河（英文：Aa）係法國北部-加來海峽一條河，流入北海，全長89公里。
阿治曼

阿治曼係阿拉伯聯合酋長國城市，亦係阿治曼酋長國嘅首府，人口約莫有24萬。
阿比納夫賓德拉

阿比納夫賓德拉（英文：Abhinav Bindra，1982年9月28號—）係印度男子射擊運動員，德拉敦出世，主要參與10米氣步槍。
阿水

廣東人成日用嘅名或花名。因為太常用阿水變成邊個嘅代名詞：『你係阿水呀？』（你係邊位呀）。
司徒瑞祈
阿江孝一

阿江孝一（1976年4月15號—）係日本足球員，司職守門員，效力過大阪飛腳，福岡黃蜂，鹿島鹿角，及山形山神。
香港佛教醫院

香港佛教醫院（Hong Kong Buddhist Hospital）係香港九龍黃大仙區一間公立醫院，喺1971年創辦，本身由香港佛教聯合會開辦，而家由醫院管理局管理，係九龍中聯網其中一間醫院，地址係九龍樂富杏林街10號。

簡介
香港佛教聯合會喺1970年創立佛教醫院，本住佛陀慈悲嘅精神，為病人同社區提供全人照顧。服務涵蓋廣泛，包括住院同門診服務，係一間擁有285張病床嘅社區醫院。
香港佐治五世紀念公園

香港佐治五世紀念公園（英文：King George V Memorial Park, Hong Kong）係香港一公園同遊樂場，喺西營盤東邊街，行政上歸中西區，由康樂及文化事務署管。設施有硬地球場、籃球場，以及七人足球場。

史
公園係喺1936年起，嗰年1月英王佐治五世駕崩，香港政府就用佢個名來同香港兩個公園。另一個係九龍佐治五世紀念公園，喺油尖旺區）改名。香港佐治五世紀念公園嘅外牆，係由古老嘅大麻石整嘅，再加埋好多好耐歷史嘅細葉榕樹。

園內
場入面重有個標準足球場、標準籃球場，同埋兒童遊樂場。
公園入面南邊有間註冊慈善機構（香港保護兒童會）嘅幼兒院——譚雅士幼兒學校。

禁煙安排
場地全面都禁煙。
香港伍倫貢學院

香港伍倫貢學院（英文：UOW College Hong Kong），前身係香港城市大學專上學院（CCCU），喺1989年11月1號由香港城市大學開辦，學院喺2014年11月同澳洲伍倫貢大學結盟，2019年改成而家個名，2020年脫離咗香港城市大學，依家係政府認可嘅香港本地註冊嘅專上院校。

校舍
香港伍倫貢學院而家有2個校舍，2023年7月3日遷入大圍新校園(Tai Wai Campus)，另一所位於九龍城沙埔道御‧豪門嘅九龍城校舍（Kowloon City Campus）仍繼續使用作暑假課程。九龍灣偉業街德福花園嘅前九龍灣德福校舍（UOWCHK Telford Campus）（前威靈頓英文中學）經已於2022年起全面停止使用。
喺2016年9月22號，教育局公佈學院獲配柏傲莊校舍（屬「財政司司長法團」持有部分）。學院樓高3層，佔地15,000平方米，可容納約1,700名學生，原定喺2020年交付，裝配教學設施後成為學院嘅永久校舍，主要用作教授副學士課程同埋學生服務中心，但因工程延誤，已訂於2023年7月遷校。
2020年1月2日，學院辦公室暫時搬去又一城商業大樓。2020年12月，學院以76.7萬元承租九龍城豪門商場一樓同埋二樓兩層樓面，月租約35.6萬元同埋41.1萬元，租約期由2021年1月去到2023年12月。

學部/學院結構
學院共設有四個學院，分別為科學院（Faculty of Science and Technology, FST），社會科學學院（Faculty of Social Science, FSS），商學院（Faculty of Business, FBU）同埋人文學院（Faculty of Arts and Humanities, FAH）。
過去，城大專上學院設有四大學部，分別為電腦學部（Division of Computer Studies, DCO），社會科學學部（Division of Social Science, DSS），商學部（Division of Commerce, CM）同埋語文學部（Division of Languages Studies, LS）。去到2012年，為配合香港中學文憑考試同埋將學部名統一化，四大學部隨即重新命名為應用科技學部（Division of Applied Science and Technology, AST），社會科學學部（Division of Social Science, DSS）商學部（Division of Business, BUS）同埋語文及傳意學部（Division of Languages and Communication, LAC）。

賣盤爭議
2014年初，教育界開始傳出城大專上學院賣盤嘅消息，2014年6月學生設立咗Facebook專頁「城大人站出來！反對城大將專上學院賣盤！」提出抗議，並要求學院作出解釋。2014年11月13號，學院終於公布同伍倫貢大學（英文：University of Wollongong）結盟，並且設立5年過渡期，之後由伍倫貢大學主導嘅管理，並且喺2017年11月確定喺兩年後改名做「香港伍倫貢學院」。過渡期內入讀城大專上學院副學士課程嘅學生，讀完課程後，除咗攞到香港城市大學畢業證書外，亦可額外獲頒由香港伍倫貢學院嘅畢業證書，學歷獲香港學術及職業資歷評審局認可，但伍倫貢嘅學生唔再有城大學生嘅身份，並且喺過渡期結束前逐漸失去使用城大設施嘅權利。反對賣盤嘅人批評城大咁做係為咗擺脫副學士課程嘅負擔，以便開設自資嘅獸醫學院提升學校嘅世界大學排名及維持盈利，城大專上學院學生就成為學院被賣盤嘅受害者。
嗰時有啲民主派人士關注賣盤事件，擔心影響學生前途。親中派《文匯報》同年曾經指控呢啲民主派人士生安白造、上綱上線，但賣盤最終成真。
香港作家協會

香港作家協會係一個由倪匡、林保華等人喺1984年創立嘅香港自由主義作家嘅組織，去到1989年因為中國共產黨滲透而解散。
龍葵

龍葵（Solanum nigrum）係茄科茄屬下嘅植物，主要分佈喺歐亞大陸。
龍華花園

龍華花園（英文：Ronsdale Garden）係香港島大坑一座高級私人屋苑，喺大坑徑25號（虎豹別墅後面），有兩棟33層高嘅樓。
龍落水

龍落水係香港新界東平洲一笪地方，亦係香港地質公園其中一個景點，係一撻長100幾米，厚60至到80厘米嘅白雲質燧石海蝕岩，從山上面向南面慢慢傾斜，好似一條龍蜿蜒游入海入面，岩層邊邊嘅三角形好似一條龍嘅背脊。
龍落水嘅出現，係同佢本身嚿石嘅上下岩層侵蝕嘅情況唔同有關嘅，佢係由岩質好幼細燧石形成嘅，質地好堅硬。而擒住佢上下嘅岩層係抗蝕力比較低嘅灰色鈣質粉砂岩，好容易被風風化同侵蝕。而燧石粉砂岩係因為抗蝕力相對來講比較高先可以保存落來，突喺個地面同海邊。
陳明慧

陳明慧（英文：Chan Ming Wai，1996年1月6號—），藝名明慧老師，係香港女演員，主要活躍喺Youtube頻道「冬OT」，2021年憑參加ViuTV戲劇節目《YOLO的練習曲》而令佢更出名。
陳明慧做過香港電台第二台節目《學界超星道》主持，亦拍過一啲教學類短片，所以就算佢本職唔係教師，都畀網民叫佢做「老師」。
陳易希

陳易希，BBS（英文：Stark Chan Yik Hei，1989年10月17號—）係香港少年發明家，傳媒叫佢做「明日之星」。中學畢業於新界屯門中華基督教會譚李麗芬紀念中學，曾經被香港科技大學破格取錄。由於佢嘅公開試成績根本唔足以升大學，可能有某啲網民唔抵得，同佢改咗個花名叫「陳十二」，用嚟笑佢會考得十二分。係香港史上最後生嘅銅紫荊星章得主。

簡介
2004年，陳易希喺香港新一代文化協會嘅帶領下遠赴美國，憑住佢同佢隊友嘅發明——一個智能家居監察用嘅小型三輪機械車「智能保安機械人」，得到第55屆美國英特爾國際科學與工程大獎賽物理學二等獎。根據慣例，每個獲得二等獎或以上嘅人都會得到一粒以佢命名嘅小行星。所以喺2005年，美國麻省理工大學林肯實驗室特登將一粒編號係20780嘅小行星以佢個名命名，成為咁多位獲命名小行星嘅香港人中年紀最細嘅一位；此外，香港嘅傳媒叫佢做「明日之星」。
2005年12月30號，佢得到香港電台第二台早晨節目「晨光第一線」2005年風雲少年嘅殊榮。另外喺香港年報《香港2005》之中，陳易希被稱讚為香港學生嘅典範。
由於佢喺香港青少年科學界嘅成就，所以得到美國加州大學洛杉磯分校嘅邀請，喺2006年暑假期間去佢哋嗰度接受為期兩個月嘅科學課程，同年8月19號完成返香港。此外，佢亦得到香港發明家陳克敏嘅邀請加入新世紀科技做程式開發員。
2006年5月26號，佢被香港科技大學破格收咗，讀電子及計算機工程學士課程，中五畢業後可以唔使讀兩年中學預科課程而直接入大學（之但係，佢要讀完一年大學先修班先至可以讀大學一年級），佢亦係科大創校十五年嚟，首次錄取嘅中五畢業生。不過噉樣做引起咗社會各界嘅爭議，因為科大決定破格收陳易希嗰陣，會考重有一科英文會話未考；而因為香港科技大學收咗佢，佢亦決定放棄應考英文口試，令自己英文科肥佬。同年7月，陳易希喺香港書展發表佢自傳嘅新書名為《摘星少年陳易希》，嗰本書喺最佳銷售榜佔咗一席位。
2006年10月，陳易希嘅一款「協盲產品」智能杯由肯雅奧運金牌失明跑手尹約基首先試用。尹約基話件嘢令佢覺得好興奮同神奇，而且重希望所有盲人都可以受惠。但有網民指嗰件嘢抄襲內地專利產品「盲人水杯」。《東方日報》喺10月13號引述網上討論區嘅留言，指嗰件嘢無論喺設計意念或者製作方面，都同大陸嘅龍口科技局專利產品「盲人水杯」一模一樣。兩件嘢都係靠接通杯內電路至杯底嘅發聲裝置，話畀使用者知個杯已經斟滿水；有網民重話智能杯同出年（2007年）中學會考電子與電學設計作業其中一份功課，水粒檢知器設計相同。陳易希雖就話無參考過嗰件內地發明，但好明顯一般中五生都做得到嘞。

會考嘅表現
2006年8月9號，香港中學會考放榜。但陳易希當時唔喺香港，無話個成績畀人知。後來，網上啲人吹水，話陳易希會考得三分，重幫佢改咗「三分王」呢個花名。
直到8月21號，陳易希喺一個公開活動證實自己會考有12分（用最好嗰六科嚟計），肥咗中文同英文（課程甲），電腦與資訊科技科E，數學D，化學D，物理C，圖像傳意B。喺香港，要升中六，中英文一定要合格，所以正常嚟講，陳易希根本無可能升中六，但科大都係堅持收佢，令外間議論紛紛。科大校長朱經武就話收佢係因為佢喺科技創新方面嘅表現，重會為佢提供特別輔導，等佢可以適應大學生活。、

積極參政
2011年1月，陳易希加入新民黨，2015年，佢亦加入政賢力量，並成為政賢力量顧問團成員之一。
陳明恩

陳明恩（Corinna Chamberlain，1981年4月7號—）係香港女演員兼歌手，無綫電視前藝員。佢喺香港出世，阿爸係澳洲人，阿媽係紐西蘭人，香港演藝學院畢業，識講流利嘅粵語。2020年2月結束同無綫電視嘅合約。
陳星兆

陳星兆（Keane Chan，1999年—）係星加坡男演員，3歲開始拍戲，曾經學過武術同埋舞蹈，14歲嘅時候演出電影《冥婚啟示》飾演李國煌個仔而開始受到注意。
陳星翰

陳星翰（1985年6月10號—）係臺灣Rap歌手、詞曲作家、編曲人、音樂製作人、商人，佢亦係饒舌團體楊素貞成員。佢攞過第28屆金曲獎最佳專輯裝幀設計獎。
陳星弼

陳星弼（1931年1月28號—2019年12月4號）係中華人民共和國微電子學家、中國科學院院士，主要從事新型功率器件同其集成電路等領域嘅研究。佢係國民黨要人陳德征嘅仔。

生平
陳星弼於1931年1月28號於上海出世，祖籍浙江浦江。1952年同濟大學電機系畢業。之後曾經任職於廈門大學、南京工學院、中國科學院應用物理研究所。1956年起任教於成都電訊工程學院（現為電子科技大學）。1980年去美國，先後喺俄亥俄州立大學、伯克利加州大學擔任訪問學者。1983年返國之後出任電子科技大學微電子科學與工程系系主任。之後又建立微電子研究所並任所長。1999年當選中國科學院院士。2001年加入九三學社。
2019年12月4號17點10分，陳星弼喺四川成都病死，享年88歲。
韋莊

韋莊（粵拼：wai4*5 zong1；836年—910年），字端己（dyun1 gei2），諡文靖（man4 zing6），係大唐末到五代初前蜀嘅官員同有名嘅詩人、詞人，京兆杜陵人（而家陝西西安嘅南郊）。韋莊係花間派代表詞人，同溫庭筠並稱爲溫韋。

生平
韋莊係京兆杜陵人；韋莊係唐代宰相韋見素（中文：韋見素）嘅子孫。
佢考咗好多次科舉都落第。其中唐僖宗嘅880年，黃巢引軍入長安，嗰陣時佢喺嗰度應試。睇到兵荒馬亂嘅景象，佢好心赤，之後寫出出名長詩《秦婦吟》。
883年，佢到洛陽（而家屬中國河南），然後落江南漂泊。
之後直到昭宗嘅乾寧元年（894年），佢58歲先及第到進士，做咗校書郎。當時，喺四川王建起叛亂，佢係雄踞一方嘅大軍閥，朝廷派李詢做正使、韋莊做補佐赴四川宣撫，韋莊就噉入仕王建，爲王建建立前蜀王朝出咗唔少力，先係做判官，之後擔任過吏部侍郎、同平章事。
907年，知道咗唐哀帝畀權臣朱全忠廢黜，王建於是登基做皇帝，建立前蜀（五代十國之一），任用韋莊做宰相。
喺前蜀國都成都（而家四川省城），韋莊喺佢嘅郊外嘅浣花溪搵到杜甫住過嘅浣花草堂，佢修復咗佢，作爲自己間屋來住。
910年，韋莊喺蜀地過身。
現今有《浣花集》10卷、以及同書增補嘅《韋莊集》。

作品
韋莊嘅作品有《浣花集》同《浣花詞》。
喺詩，佢經常寫佢流落各地、身爲異鄉客嘅悲傷，亦即亂離詩，諸如流離漂泊嘅景象、眼睇耳聞到嘅感慨。佢嘅詩有好大一部分係律詩，情感深沈，意味清新。
喺佢嘅詞，佢唔輸得過温庭筠嘅詞，周濟讚佢「清豔絕倫」。
另外，佢畀人睇做「傑作」嘅係敘事詩《秦婦吟》，長達1700字。詩中，作者講咗一個喺黃巢軍隊中生存咗三年嘅婦女，反映呢支軍隊攻入長安後嘅情形，以及同唐朝官軍多次嘅交戰。因此，佢回顧咗統治階級面對變動時腐敗、無力、迷惘、驚駭嘅情狀；同時佢亦描摹叛亂軍嘅殘暴、野蠻。喺藝術上，首詩佈局同結構緊密，敘述巧妙，描寫生動，形象鮮明。

作品舉例
韋莊嘅作品有七言絕句、詞等。
古別離
晴煙漠漠柳毿毿，
不那離情酒半酣。
更把玉鞭雲外指，
斷腸春色在江南。

菩薩蠻
人人盡說江南好，遊人只合江南老。
春水碧於天，畫船聽雨眠。
壚邊人似月，皓腕凝霜雪。
未老莫還鄉，還鄉須斷腸。

女冠子
四月十七，正是去年今日，別君時。
忍淚佯低面，含羞半斂眉。
不知魂已斷，空有夢相隨。
除卻天邊月，沒人知。

臺城
江雨霏霏江草齊，
六朝如夢鳥空啼。
無情最是臺城柳，
依舊煙籠十里堤。

秦婦吟（節選）
昔時繁盛皆埋沒，
舉目淒涼無故物。
內庫燒爲錦繡灰，
天街踏盡公卿骨！
東陽酒家贈別
天涯方歎異身客，
又向天涯別故人。
明日五更孤店月，
醉醒何處淚沾巾。

女冠子其二
昨夜夜半，枕上分明夢見，語多時。
依舊桃花面，頻低柳葉眉。
半羞還半喜，欲去又依依。
覺來知是夢，不勝悲。
韋諾之戰

《韋諾之戰》（英文：The Battle for Wesnoth）係一隻自由開源嘅回合制策略遊戲，以奇幻做美術基礎。隻遊戲係喺 2003 年由美國遊戲開發者 David White 整嘅。
韋策爾

威爾遜•祖些•韋策爾（葡文：Wilson José Witzel；1968年2月19號—）係巴西前海軍、律師，法官同政治人，喺巴西聖保羅州容迪亞伊（Jundiaí）出世。喺2018年當選里約熱內盧州長，但喺2021年畀議會彈欬落臺。
維基同享有多媒體嘅嘢：Wilson Witzel